See on juba üks väga esinduslik ajaloolise taustaga maja kus Eesti riigi ajalugu on võimalik selle maja kujul ja, ja sisustuse kujul näha, kui see on korralikult restaureeritud ja rekonstrueeritud ja seal on võimalik ka välja panna Eesti riigi ajalugu puudutavaid materjale museaale ja nii edasi. Ja samas on ta siis võimalik tõesti niisuguse esinduslike välisdelegatsioonide vastuvõtmiseks kasutada. Korruseid või tiibasid, seal on võimalik ka eristatud nüüd esindusfunktsioonist kasutada, ütleme siis kantseleina kas või ajutise kantselei, nagu riigikogu kantseleist rääkida näiteks, aga see tuleb veel täpsemalt läbi mõelda igal juhul otsus oli see, et me lähme sellesama põhimõttelise suunaga edasi.
Valitsus otsustas kabinetinõupidamisel edasi liikuda plaaniga võtta Tallinnas Toompeal asuv Rüütelkonna hoone kasutusele riikliku esindushoonena. Hoone renoveerimise rahastamise võimalust arutatakse kevadel riigieelarve strateegia koostamise käigus. Rüütelkonna hoone sisukontseptsiooni on riigikantselei välja töötanud koos ajaloolase Andres Kasekampi ja kunstiajaloolase Ants Heinaga. Rüütelkonna hoone uues kujunduses soovitakse ka kasutada maksimaalselt Eesti disainerite loomingut. Hoone renoveerimine ja sisustamine läheb maksma umbes 11 miljonit eurot ning tööd võtaksid aega ligi kaks aastat.